Mauro Vinícius da Silva

Mauro Vinícius da Silva (født 26. desember 1986 i Presidente Prudente) er en brasiliansk lengdehopper. Han ble verdensmester innendørs i 2012, der han satte ny brasiliansk innendørsrekord med 8,28 meter i kvalifiseringsrunden.

 Bakgrunn 
Da Silva ville opprinnelig bli fotballspiller, og 14 år gammel begynte han på fotballskole i São Paulo. Fra han var 16 år gammel fokuserte han imidlertid mer på friidrett, og hans friidrettstrener var da Inaldo Sena. Siden 2007 har han fokusert på lengdesprang, trent av Aristides Junqueira.Clube de Atletismo – Mauro Vinícius Lourenço , besøkt 9. mai 2012. 

 Karriere 
I 2006 vant han gull på 4 x 100 meter ved det brasilianske U23-mesterskapet, og han fikk sølv på samme øvelse i U23-klassen ved de søramerikanske leker i friidrett samme år. I 2007 vant han Troféu Brasil på 4 x 100 meter. 

I lengdesprang vant han det brasilianske U23-mesterskapet i 2008, og han fikk bronse ved det iberoamerikanske mesterskapet samme år, i San Fernando i Spania. Da Silva deltok ved sommer-OL 2008 i Beijing, men ble slått ut i kvalifiseringen med 7,75 meter. 

Ved VM i friidrett innendørs 2012 vant han sin første store internasjonale tittel. Han fikk gull i lengde, med 8,23 meter i finalen. Han hoppet 8,28 meter i kvalifiseringsrunden, som var ny brasiliansk rekord innendørs.

 Referanser 

 Eksterne lenker 

  Profil hos European Athletics
  Profil hos Sports-Reference (OL-resultater)

Kategori:Brasilianske lengdehoppere
Kategori:Verdensmestere i friidrett innendørs for Brasil
Kategori:Deltakere for Brasil under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Brasil under Sommer-OL 2012
Kategori:Friidrettsutøvere under Sommer-OL 2012
Kategori:Personer fra regionen Presidente Prudente
Kategori:Fødsler i 1986